kardosdrur/scandi-wiki huggingface dataset:
Civiløkonom

En civiløkonom er en person med en erhvervsøkonomisk kandidat (cand. merc.) eller en kombinationsuddannelse der omfatter erhvervsøkonomi. Civiløkonom arbejder oftest i private virksomheder, fx med planlægning af indkøb, markedsanalyser, salg eller eksport.  

Eksempler på uddannelser er Master of Business Administration (MBA, mastergrader), Handelshøjskolernes erhvervsøkonomiske Diplomuddannelse (HD), handelshøjskole, Handelshøjskolernes HA Almen Erhvervsøkonomi (HA) på en handelshøjskole, MBA på en handelshøjskole eller en speciel erhvervsorienteret økonomisk uddannelse på et universitet.

Eksterne kilder/henvisninger 

Århus Universitet, Erhvervsøkonomisk Institut HA
Undervisningsministeriets uddannelsesguide

Stillingsbetegnelser
Lange videregående uddannelser i Danmark
Videregående uddannelser
Coyote Ugly

Coyote Ugly er en romantisk komedie/dramafilm udgivet i august 2000. Filmen foregår i New York, og er baseret på Coyote Ugly Saloon. Hovedrollerne spilles af Piper Perabo og Adam Garcia. Den blev instrueret af David McNally og er skrevet af Gina Wendkos.

Handling 

Violet Sanford (Piper Perabo) er en sangskriver, der stræber efter en professionel karriere, forlader hjemmet og sin far Bill Sanford (John Goodman) for at følge sin drøm i New York City. Mens hun forsøger, uden held, at få sit demobånd hørt af et musikstudie, møder hun en gruppe bartendere i en lokal bar kaldet Coyote Ugly. Hun bliver hyret af ejeren Lil (Maria Bello) og må lære at synge, danse og optræde foran en stor folkemængde. Kevin O'Donnell (Adam Garcia) forsøger at hjælpe hende af med hendes sceneskræk, og undervejs i processen forelsker de to sig.

Medvirkende 
 Piper Perabo som Violet Sanford
 Adam Garcia som Kevin O'Donnell
 Maria Bello som Lil
 Melanie Lynskey som Gloria
 John Goodman som Bill Sanford
 Izabella Miko som Cammie
 Tyra Banks som Zoe
 Bridget Moynahan som Rachel
 Del Pentecost som udsmideren Lou
 Michael Weston som Danny
 LeAnn Rimes som sig selv

Eksterne henvisninger 
 

Amerikanske film fra 2000
Romantiske komediefilm fra USA
Medier produceret af Jerry Bruckheimer
Litra F

Litra F  er et dansk damplokomotiv. Der blev i årene 1898 til 1949 bygget 120 stk. af denne lokomotivtype til DSB.

Lokomotivet er et tenderlokomotiv, hvilket vil sige at det medbinger kul og vand på selve lokomotivet, frem for i en separat tender.

Lokomotivtypen afløste og supplerede det lille to-koblede rangerlokomotiv litra Hs og blev brugt til rangering på næsten alle DSB's stationer. Mellem 1930 og 1945 suppleredes F-maskinerne med 15 stk. af den større fire-koblede Litra Q. De sidste F-maskiner blev leveret til DSB i 1949.

Lokomotivet kunne trække et godstog på 480 tons.

Galleri

Noter og referencer

Noter

Referencer

Eksterne henvisninger 

F
Damplokomotiver
Litra G

Litra G var et dansk damplokomotiv. Der blev i årene 1884-1901 bygget 65 stk. af denne type lokomotiv. De fik litra nr. G 160 – G 173 og G 601 – G 651.

Længden over puffere inkl. tender var 13,84 meter. Lokomotivet vejede når det var køreklar 29,6 tons for litra G 160 – G 173 og 32,2 tons for Litra G 601 – G 651. Tenderen vejede 21,2 tons for lille vogn og 24,2 tons for stor vogn.

Lokomotivet måtte højst køre 50 km/t. Og det kunne trække et persontog på 310 tons eller et godstog på 480 tons. Hjulstillingen var 0C0 T2.

Eksterne henvisninger 

G
Damplokomotiver
Litra H

Litra H (I) er et dansk damplokomotiv.

Der blev i årene 1923-1926 bygget 12 stk. af dette store lokomotiv. De fik nr. H 789 til H 800.

Lokomotivet er 19,46 meter langt, inkl. tenderen. Og maskinen vejer i køreklar tilstand 80,5 tons og tenderen vejer 50,8 tons. Lokomotivet må køre 70 km/t og kan trække et persontog på 600 tons eller et godstog på 1000 tons. Lokomotivet har hjulstillingen 1D0 T4

Af denne type er H 800 bevaret (Jernbanemuseet).

Litra H (II)

I 1941 blev der leveret en ny type af Litra H, denne blev betegnet Litra H (II). Dette lokomotiv blev der leveret 6 stk. af med nr. H 783-H 788. Lokomotivet er 19,52 meter lang over pufferne inkl. tender, og lokomotivet vejer i køreklar stand 138,3 tons.

Det har en max. hastighed på 80 km/t og kan trække et persontog på 600 tons eller et godstog på 1000 tons.
Hjulstillingen er 1D0 T4

Af denne type er H 783 bevaret. Lokomotivet er under restaurering i Gedser Remise af Dansk Jernbaneklub.

H
Damplokomotiver
Applikationsserver

I forbindelse med J2EE er en applikationsserver et serverprogram, der giver mulighed for brug af servletter og enterprise beans på applikationsserveren. Desuden stilles de API'er til rådighed, som J2EE-specifikationen beskriver. Der er ikke krav om at en applikationsserver er platformsuafhængig. 

Serverprogrammet sørger for, at abstrakte begreber som sikkerhed kædes sammen med en konkret løsning. Eksempelvis oversættes de abstrakte rolledefinitioner, der bruges til at beskrive, hvilke typer brugere, der kan få adgang til en servlet eller enterprise bean til den brugerstyring, det konkrete styresystem stiller til rådighed. Databaseadgang via JDBC og transaktionsstyrring håndteres også af applikationsserveren.

De fleste applikationsservere stiller programmer til rådighed, der bruges til installation af programmer i serveren og administration og opsætning af programmerne. Vigtige opgaver er registrering af navne i JNDI og registrering af JMS-køer.

Servere
Javaprogrammering
Kirker i Sorø Amt

Sorø Amt blev dannet ved en sammenlægning af først Ringsted Amt og Sorø Amt i 1748 der så blev sammenlagt med Korsør Amt (bestod af Slagelse Herred) og
Antvorskov Amt (der bestod af Vester- og Øster Flakkebjerg Herreder) i 1798

Amtet blev i 1970 lagt sammen med Holbæk Amt til Vestsjællands Amt

Alsted Herred 
 Alsted Kirke
 Bjernede Kirke
 Bromme Kirke
 Fjenneslev Kirke
 Flinterup Kirke
 Gyrstinge Kirke
 Lynge Kirke
 Munke Bjergby Kirke
 Slaglille Kirke
 Sorø – Pedersborg Kirke
 Sorø – Sorø Klosterkirke
 Stenmagle Kirke
 Vester Broby Kirke

Ringsted Herred 
 Allindemagle Kirke
 Bringstrup Kirke
 Bråby Kirke
 Farendløse Kirke
 Freerslev Kirke
 Haraldsted Kirke
 Haslev Kirke
 Høm Kirke
 Jystrup Kirke
 Kværkeby Kirke
 Nordrup Kirke – Nordrupøster Sogn
 Ringsted – Benløse Kirke
 Ringsted – Skt. Bendts Kirke – Ringsted Sogn
 Ringsted – Klostermarkskirken – Ringsted Sogn
 Sigersted Kirke
 Sneslev Kirke
 Teestrup Kirke
 Terslev Kirke
 Valsølille Kirke
 Vetterslev Kirke
 Vigersted Kirke
 Øde Førslev Kirke
 Ørslev Kirke

Slagelse Herred 
 Boeslunde Kirke
 Gerlev Kirke
 Gudum Kirke
 Hejninge Kirke
 Hemmeshøj Kirke
 Kindertofte Kirke
 Korsør – Halskov Kirke
 Korsør – Sankt Povls Kirke
 Lundforlund Kirke
 Nordrup Kirke – Nordrupvester Sogn
 Ottestrup Kirke
 Slagelse – Antvorskov Kirke
 Slagelse – Helligåndskirken i Sankt Peders Sogn
 Slagelse – Nørrevangskirken
 Slagelse – Sankt Mikkels Kirke
 Slagelse – Sankt Peders Kirke
 Slots Bjergby Kirke
 Sludstrup Kirke
 Sorterup Kirke
 Stillinge Kirke
 Sønderup Kirke
 Tårnborg Kirke
 Vemmelev Kirke

Vester Flakkebjerg Herred 
 Agersø Kirke
 Eggeslevmagle Kirke
 Flakkebjerg Kirke
 Fårdrup Kirke
 Gimlinge Kirke
 Holsteinborg Kirke
 Hyllested Kirke
 Hårslev Kirke
 Høve Kirke
 Kirkerup Kirke
 Magleby Kirke
 Omø Kirke
 Skælskør – Sankt Nicolai Kirke – Skælskør Sogn
 Skørpinge Kirke
 Sønder Bjerge Kirke
 Sørbymagle Kirke
 Ting Jellinge Kirke
 Tjæreby Kirke
 Venslev Kirke
 Ørslev Kirke

Øster Flakkebjerg Herred 
 Fodby Kirke
 Fuglebjerg Kirke
 Fyrendal Kirke
 Førslev Kirke
 Gunderslev Kirke
 Haldagerlille Kirke
 Herlufsholm Kirke
 Holsted Kirke i Holsted Sogn
 Hyllinge Kirke
 Karrebæk Kirke
 Krummerup Kirke
 Kvislemark Kirke
 Marvede Kirke
 Tystrup Kirke
 Vallensved Kirke

Kilder 
 Sogn-Herred-Amt, særnummer af Slægt&Data, 1998, 
 Trap Danmark 4. udgave 1921

 
Sorø Amt
Skyteam

Skyteam har flere betydninger:
SkyTeam – sammenslutning af luftfartsselskaber
Skyteam (knallertmærke) – Kinesisk knallertproducent
Isak-katedralen

Isak-katedralen (, ) er en ortodoks katedral, der ligger i Sankt Petersborg i Rusland. Isak-katedralen er verdens 4. største kuppelkirke efter Peterskirken i Rom, Saint Paul's Cathedral i London og Santa Maria del Fiore i Firenze. Kuplen har en diameter på 22 meter, og katedralen, der er 101 m høj, kan rumme 7000 besøgende.

Historie 
Katedralen blev opført over en periode på 40 år (fra 1818 til 58). Den var Skt. Petersborgs domkirke frem til 1937, hvor katedralen blev lukket for gudstjenester. Herefter blev katedralen anvendt som antireligiøst museum, hvor bl.a. det berømte Foucaults pendul blev demonstreret som bevis på jordens rotation. Efter Gorbatjovs perestrojka blev det igen tilladt, at holde gudstjenester i Isak-katedralen, men i dag sker det kun ved særlige lejligheder.

Trivia 
 Den finske forfatter Kari Hotakainen har skrevet en tragikomisk roman ved navn Isaak-katedralen.
 Som led i Kejserinde Dagmars genbegravelse holdt den russiske patriark en sjælemesse i Isak-katedralen den 28. september 2006.

Eksterne henvisninger 

 
 Isak-katedralen på Nevsky-prospekt.com 

Kirker i Rusland
Bygninger, konstruktioner og anlæg i Sankt Petersborg
JMS

Java Message Service forkortet JMS er et API for en mekanisme, der der giver mulighed for asynkron kommunikation mellem javaprogrammer. Systemets  API er beskrevet i standarderne for J2EE. Meddelelserne, der kan være i mange forskellige formater, kan enten sendes til en enkelt modtager via en kø eller til flere modtagere. 
Hvis der sendes til flere modtagere, vil den enkelte modtager kun modtage de meddelelser, der er sendt efter at modtagerprogrammet har registreret sig. Hvis der derimod bruges en kø, vil modtageren få alle beskeder selvom de blev sendt før modtagerprogrammet var klar til at modtage dem.

Javaprogrammering
API
MQ (flertydig)

MQ, akronymet har flere betydninger:

 Message Queue – system fra IBM til overførsel af asynkrone beskeder.
 Merseburg-Qerfurt – område i Tyskland.
 MuseumsQuartier – en samling af bygninger, i Wien, Østrig, som huser museer, kunsthaller etc. samt er hovedkvarter for Wiener-festugen.
 MQ-9 Reaper – ubemandet fly
Digital Rights Management

Digital Rights Management (forkortet DRM) er en række systemer udviklede af forskellige virksomheder, der benyttes til at kontrollere brugen af musik- og video-filer med. DRM kan bruges på bl.a. Windows Media Audio-filer (WMA) eller Windows Media Video-filer (WMV). Systemerne kan bruges til at begrænse f.eks. hvor mange forskellige computere filen må afspilles på eller, hvor mange gange man må brænde den til en cd. Der kan også sættes grænse på hvor længe den enkelte lydfil kan afspilles.

Oprindeligt har det kun været muligt at fjerne beskyttelsen ved at først brænde til en cd (påkrævede rettighederne til dette) og herefter rippe til MP3 (i tilfælde af musik). Men dette ændrede computerprogrammet FairUse4WM på. FairUse4WM kan dog kun fjerne DRM på Windows Media filer.

DRM – Rigtigt eller forkert 

Der er delte meninger om hvorvidt DRM er gavnligt. Bl.a. er Anti-Piratgruppen (APG) meget glade for DRM og mener, at det er den rigtige måde at kontrollere musik og film på. Hvorimod modstykket til APG: "Piratgruppen" mener det præcis modsatte.

Digital Restrictions Management er en anden udlægning af forkortelsen DRM. Betegnelsen bruges af kritikere af Digital Rights Management, der mener, at teknologien kun kan bruges til begrænsning af forbrugernes muligheder. Der er specielt rejst kritik af, at brugere af personlige computere ikke har fuld kontrol over deres computer. Free Software Foundation kalder konsekvent fænomenet Digital Restrictions Management.

Kilder 

Computer adgangskontrol
Immaterialret
FairUse4WM

FairUse4WM er et freeware program, udviklet af crackeren Viodentia, der kan fjerne koden på Windows Media-filer, som er forsynet med DRM-spærring, (Digital Rights Management).

Ved køb af lovlige WMA-musikfiler med DRM-kopispærring er det ikke muligt at afspille dem lovligt på alle musikafspillere.

Med FairUse programmet er det muligt at fjerne DRM fra WMA-filerne, uden tab af lydkvalitet.

FairUse4WM anses som værende erstattet af FreeMe2 . (se goldcoaster.wordpress.com )

Ekstern henvisning 
 Artikel PC World, 29. august 2006 

Warez
Gustaf Lorentz Sommelius

Gustaf Lorentz Sommelius, soldat og digter, født 1811 i Mörrum i Blekinge, hvor faderen var præst. Trådte 1834 ind i den stående hær og udnævntes til underløjtnant ved Älvsborgs regiment. Tre år senere blev han løjtnant. Som mange andre svenske meldte han sig til frivillig tjeneste i den danske hær under krigen 1848-51. Den 4. juni 1848 kom han til Als for at melde sig ved 5. bataljon. Dagen efter var bataljonen i hård kamp lidt sydøst for Dybbøl Kirke. Folkene trykkede sig, da de skulle fremad. Sommelius sprang op på et dige, svang sabelen over hovedet og råbte "Framåt! – Hurr ---" videre kom han ikke, en fjendtlig kugle slog igennem hans hals, døden afbrød hans hurraråb. Den 8. juni 1848 blev Sommelius begravet på Augustenborg kirkegård. På gravstenen står der "Svensk af Födsel faldt han for Danmark".

Digter 
Sommelius var en begavet, lyrisk digter af et heftigt og lidenskabeligt gemyt, en "byronian", som ofte behandlede disharmoniske emner i en noget sjusket form.

Publikationer 
 Vallmoknoppar, plockade på steppen af Beppo, 1846
 Silhuetter, klippta i papp, samlade af doktor Dulcamara, 1846

Eksterne henvisninger 
 Svenskar i det dansk-tyska kriget 1848 – 1850 
 Historiecenter Dybbøl Banke
 Sommelius mindesten ved Dybbøl 
 Svenskt biografiskt handlexikon, II:484
 Karl Warburg: Viktor Rydberg, hans levnad och diktning – Viktor Rydberg om Sommelius och hans dikter
 Karl Warburg: Svensk litteraturhistoria i sammandrag, s.183-184
 Biller, Gunnar: Byron i det Svensk litteratur för Strandberg'', Samlaren, 1912 – Sommelius, "Sveriges Byron"
 Birger Schöldström: Svenskarna under Dannebrogen 1848 – 1850, 1903 

Militærfolk fra Sverige
Personer i Treårskrigen fra Danmark
Digtere fra Sverige
Svensksprogede forfattere fra Sverige
Svenskere i 1800-tallet
Keglespil

Keglespil (eller kegler) er en sportsgren, hvor formålet er at vælte flest kegler på 120 skud, idet man kaster en kugle, der skal vælte op til ni kegler, som er placeret i diamantform for enden af en keglebane. Der findes flere typer keglespil, herunder bohle og classic. Med mindre andet er nævnt, menes der i denne artikel bohle, hvor banen hælder ind mod midten ( dvs. med en hulning i banen).

Anlæg, kegler og kugler

Anlæg 
Kegleanlægget består af flere sektioner. Den del af anlægget, som kuglen triller på, kaldes løbefladen, som er 23,5 m lang og 35 cm bred, er lavet af træ og har en stigning på 10 cm fra start til slut. Foran løbefladen er afsætningsbanen, hvor kuglen kastes. Denne sektion er 5,5 m lang og har samme bredde som løbefladen. På hver side af afsætningsbanen er der en tilløbsbane til keglespilleren. Løbefladen har en hulning på maks. 4,5 mm på midten af banen, som dog udjævnes 12,5 cm før den såkaldte keglestand, hvor keglerne er opstillet. Oven for keglestanden er et automatisk hejseapparat monteret, som ved hjælp af et snoretræk kan rejse keglerne efter hvert kast.

Kegler 
Keglerne er massive og har en højde på omkring 40 cm, er 10 cm tykke og vejer ca. 1,7 kg stykket. Hver kegle har en snor i toppen, som er forbundet med hejseapparatet oven over keglestanden og som har en tilpas længde, så de kan vælte frit under spillet, når de er opstillet i diamantform (1-2-3-2-1) med et hjørne vendt ud mod løbefladen.

Kugler 
Kuglerne er lavet af kunststof og har en jævn overflade uden huller. Ungdomsspillere fra 8 til 14 år bruger kugler med en diameter på 14 cm og en vægt på 1,6 kg. Fra det fyldte 14. år må spilleren benytte store kugler (standard) på 16 cm i diameter og med en vægt på knap ca. 2,8 kg.

Regler og pointgivning

Historie 
Historisk set har sporten været dyrket i flere tusinde år. Keglespil hed også kodespil. Først som underholdning på f.eks. markedspladser, men fra 1800-tallet som organiseret sport.

Organisering 
I Danmark organiseres sporten af Dansk Kegle Forbund. Der konkurreres både individuelt og i hold i to divisionsturneringer.

På internationalt plan organiseres sporten af World-Ninepin-Association (WNBA).

Eksterne henvisninger 

 Dansk Kegle Forbunds hjemmeside

Se også 
 Bowling
 Boßeln
 Dansk Kegle Forbunds tekniske bestemmelser  (hentet 27. marts 2016)

Noter 

Sport
Georgios Roubanis

Georgios Roubanis (græsk: Γεωργιος Ρουμπανης; født 15. august 1929) er en græsk atlet, der deltog i tre olympiske lege i midten af 1900-tallet.

Hans første OL var 1952 i Helsinki, hvor han var tilmeldt i tre discipliner, men kun stillede op i stangspring, hvor han rev ned i alle sine forsøg.

Ved Middelhavslegene 1955 blev Roubanis nummer to i stangspring, og han blev valgt som fanebærer for det græske hold ved åbningsceremonien til OL 1956 i Melbourne. Ved disse lege stillede han igen op i stangspring, og her gik det bedre end fire år forinden. Han var en af de tolv deltagere, der klarede 4,15 m, som gav adgang til finalen. Her nåede han over 4,50 m, men rev ned på alle tre forsøg på 4,53 m. Amerikaneren Bob Richards var forsvarende olympisk mester og vandt med 4,56 m, som var ny olympisk rekord, mens hans landsmand Bob Gutowski vandt sølv med 4,53, og da Roubanis var den eneste udover de to amerikanere, der nåede 4,50 m, fik han bronze. Han var den første stangspringer, der benyttede glasfiberstang i en stor international konkurrence og klarede sig måske af den grund overraskende godt.

Ved OL 1960 i Rom skulle han forsøge at leve op til sin medalje fra Melbourne, men i stangspringskvalifikationen nåede han kun over 4,20 m, og det var 10 cm for lidt til at komme i finalen.

Roubanis var uddannet ved University of California, Los Angeles, og efter at han havde afsluttet sin sportskarriere i 1961 arbejdede han i en periode som ledelseskonsulent i USA. Senere vendte han tilbage til sit fødeland, hvor han involverede sig i sport på administrativt plan. Således var han med til at stifte Foreningen af Græske Olympianere i 1985 sammen med bokseren Dimitrios Thanopoulus.

Georgios Roubanis' bror, Aristidis Roubanis, var også sportsmand og deltog i både kuglestød og basketball ved OL 1952.

Referencer

Eksterne henvisninger 

Stangspringere fra Grækenland
Deltagere for Grækenland ved sommer-OL 1952
Deltagere for Grækenland ved sommer-OL 1956
Deltagere for Grækenland ved sommer-OL 1960
Olympiske bronzemedaljevindere fra Grækenland
Vasilij-katedralen

Vasilij-katedralen (russisk: Храм Васи́лия Блаже́нного (Sobor Vasilija Blazjennogo, "Katedralen for hellige Vasilij"), officielt собо́р Покрова́ Пресвято́й Богоро́дицы, что на Рву, "Katedralen for den hellige jomfru Marias forbøn, på voldgraven") er en flertårnskirke ved Den Røde Plads i Moskva, Rusland. Traditionelt opfattes den som et symbol på Ruslands unikke placering mellem Europa og Asien.

Ivan den Grusomme gav tilladelse til bygningen og den blev bygget mellem 1555 og 1561 for at fejre erobringen af Khanatet Kazan i 1552. Den er opført af arkitekterne Barma og Postnik.
Dens kaldenavn skyldes helgenen Vasilij (d. 1552), hvis jordiske rester blev placeret i kirkemuren. Bygningen består af otte kapeller omkring et centralt hovedkapel. I 1588 fik zar Fjodor Ivanovitj tilføjet et kapel. I 1600-tallet fik løgkuplerne de karakteristiske mønstre og farver. Kirken fungerer som museum.

Eksterne henvisninger 

 Satellite photo of St Basil's Cathedral
 St. Basil's Cathedral 
 Officiel webside 

Kreml og den Røde Plads i Moskva
Bygninger, konstruktioner og anlæg i Moskva
Domkirker
Kirker i Rusland
Skæbnens ironi

Skæbnens ironi (original title: Ирония судьбы, или С лёгким паром!) er et sovjetisk komedie-drama instrueret af Eldar Ryazanov baseret på manuskript af Emil Braginsky og Ryazanov filmet i 1975 ved Mosfilm. Filmen vises traditionelt på russisk tv hver nytårsaften.

Tv-programmer
Nytår
Kultur i Sovjetunionen
RapidShare

RapidShare var et delvist gratis enkelt-klik fildelings website, formodentlig en af de største internationalt, som blev styret og administreret fra Schweiz (tidligere Tyskland). 

Siden blev finansieret af Google AdSense og ved brugerbetaling, da det kun var muligt at downloade med fuld hastighed og hente flere filer inden for et tidsrum på et par timer, såfremt man var betalende bruger.

RapidShare er i nogle tilfælde blevet kædet sammen med det ulovlige "Warez" (ulovligt delte computerprogrammer). Dette tog RapidShare afstand fra. Det er ikke muligt at kontrollere så mange filer.

Den 19 January 2007, vandt ophavsretsinstitutionen GEMA (Gesellschaft für musikalische Aufführungs- und mechanische Vervielfältigungsrechte) midlertidligt retsagen imod både RapidShare.de og RapidShare.com. Webstedet er nede, efter at landsretten i Tyskland har dømt en midlertidlig nedlukning af dette, da det er anklaget for at dele ophavsretsligt beskyttede materialer.

Ekstern henvisning
rapidshare.com

Fildelingstjenester
Fildelingsprogrammer
Kirker i Svendborg Amt

Svendborg Amt blev samlet i 1793 af Nyborg Amt og Tranekær Amt.
I 1970 blev Svendborg Amt lagt sammen med Odense Amt til Fyns Amt

Kirkerne i Svendborg Amt fordeler sig i følgende Herreder:

Gudme Herred 
 Brudager Kirke
 Gislev Kirke
 Gudbjerg Kirke
 Gudme Kirke
 Hesselager Kirke
 Kellerupkirken i Ringe Sogn
 Langå Kirke 
 Lundeborg Kirke i Lundeborg Sogn
 Oure Kirke
 Ringe Kirke
 Ryslinge Kirke
 Nazarethkirken – Ryslinge Sogn 
 Svindinge Kirke
 Vejstrup Kirke
 Øksendrup Kirke

Langelands Nørre Herred 
 Bøstrup Kirke
 Hou Kirke
 Rudkøbing Kirke
 Simmerbølle Kirke
 Skrøbelev Kirke
 Snøde Kirke
 Stoense Kirke
 Tranekær Kirke
 Tullebølle Kirke

Langelands Sønder Herred 
 Bagenkop Kirke i Bagenkop Sogn
 Fodslette Kirke
 Fuglsbølle Kirke
 Humble Kirke
 Kædeby Kirke – Humble Sogn
 Lindelse Kirke
 Longelse Kirke
 Magleby Kirke
 Ristinge Kirke i Humble Sogn
 Tryggelev Kirke

Sallinge Herred 
 Allested Kirke
 Avernakø Kirke
 Brahetrolleborg Kirke
 Diernæs Kirke
 Espe Kirke
 Helligåndskirken – Fåborg Sogn 
 Gestelev Kirke
 Heden Kirke
 Herringe Kirke
 Hillerslev Kirke
 Horne Kirke
 Hundstrup Kirke
 Håstrup Kirke 
 Jordløse Kirke
 Krarup Kirke
 Lyø Kirke
 Nørre Broby Kirke
 Sandholts Lyndelse Kirke
 Svanninge Kirke
 Falsled Filial Kirke – Svanninge Sogn
 Sønder Broby Kirke
 Ulbølle Kirke
 Vantinge Kirke
 Vejle Kirke
 Vester Hæsinge Kirke
 Vester Skerninge Kirke
 Vester Åby Kirke 
 Åstrup Kirke 
 Øster Hæsinge Kirke

Sunds Herred 
 Sankt Mortens Kirke – Bjerreby Sogn
 Bregninge Kirke
 Drejø Kirke
 Skarø Kirke – Drejø Sogn 
 Egense Kirke
 Kirkeby Kirke
 Kværndrup Kirke
 Sankt Jørgens Kirke – Landet Sogn
 Lunde Kirke
 Ollerup Kirke
 Skårup Kirke 
 Stenstrup Kirke
 Strynø Kirke
 Sørup Kirke
 Svendborg – Fredens Kirke
 Svendborg – Sankt Jørgens Kirke
 Svendborg – Sankt Nikolaj Kirke
 Svendborg – Trefoldighedskirken – Thurø Sogn
 Svendborg – Tved Kirke
 Svendborg – Vor Frue Kirke
 Øster Skerninge Kirke

Vindinge Herred 
 Aunslev Kirke
 Bovense Kirke
 Ellested Kirke
 Ellinge Kirke
 Vor Frue Kirke – Flødstrup Sogn
 Frørup Kirke
 Hellerup Kirke
 Herrested Kirke
 Hjulby Kirke i Hjulby Sogn
 Kullerup Kirke
 Stensgaards Kirke – Nyborg Sogn
 Vor Frue Kirke – Nyborg Sogn
 Refsvindinge Kirke
 Skellerup Kirke
 Søllinge Kirke
 Sønder Højrup Kirke
 Taarup Kirke (Nyborg Kommune) i Tårup Sogn
 Ullerslev Kirke
 Vindinge Kirke
 Årslev Kirke 
 Ørbæk Kirke

Ærø Herred 
 Bregninge Kirke
 Marstal Kirke
 Ommel Kirke – Marstal Sogn 
 Rise Kirke
 Søby Kirke
 Tranderup Kirke
 Ærøskøbing Kirke 

Svendborg Amt
Keygen

Keygen, (key generator) er et lille computerprogram, som kan generere en nøgle eller et serie-/ registrationsnummer for et stykke software eller en kryptisk algoritme.

Keygens bliver stillet til rådighed fra cracking-grupper, for gratis download fra forskellige websideer, med formålet at piratkopiere software. 

Mange folk bruger keygens til ulovligt at registrere betalingssoftware, hvilket har gjort dem til en ofte brugt måde for hackere og virus at finde vej til brugeres computere på.

Warez